Balatonföldvári Gyermekekért Alapítvány

8623 Balatonföldvár, Gábor Áron utca 1.

**Jegyzőkönyv**

Készült: A Balatonföldvári Gyermekekért Alapítvány kuratóriumának üléséről 2018. április 20-án 13:00 órától kezdődően a Calendula Gyógyszertár, 8617 Kőröshegy, Petőfi S. u. 102. szám alatti székhelyén

Jelen vannak: Bédayné Kádár Éva kuratóriumi elnök

 Németh Judit kuratóriumi tag

 Varga Éva kuratóriumi tag

Napirendi pontok:

1. Kenguru matematikaversennyel kapcsolatos kérelem
2. Egyebek

Bédayné Kádár Éva kuratóriumi elnök köszönti a megjelenteket, megállapítja, hogy a kuratórium tagjai teljes létszámban jelen vannak, így a kuratórium határozatképes. Varga Éva kuratóriumi tagot kéri fel a jegyzőkönyv vezetésére.

1. Az alapítványhoz kérelem érkezett Mészáros Ágnestől. A balatonföldvári iskolában megrendezik 80 diák résvételével a Nemzetközi Kenguru matematikaversenyt. A legjobban teljesítő tanulók jutalomban részesülnek. A jutalmak megvásárlásához 11.000 Ft támogatást kérnek az alapítványtól. A kuratórium tagjai a kérelemnek egyhangúlag (3 igen, 0 nem, 0 tartózkodás) helyt adnak, a támogatás odaítéléséről döntenek.

Fentiek szerint a kuratórium meghozta **11/2018.** számú határozatát, mely szerint a Nemzetközi Kenguru matematikaverseny legjobban teljesítő tanulók jutalmazására 11.000 Ft összeget jóváhagy, mely az Alapítvány nevére szóló számla alapján kerül kifizetésre.

1. Egyéb felszólás nincs.

Egyéb aktuális ügy nem lévén a napirendi pontok megbeszélése után Bédayné Kádár Éva megköszöni a részvételt és az ülést bezárja.

Kőröshegy, 2018. 04. 20.

Bédayné Kádár Éva Németh Judit Varga Éva

 kuratóriumi elnök kuratóriumi tag kuratóriumi tag (jegyzőkönyv-vezető)